
HANNAH dgOMNSON. 

Ton—“ Bryniawr Iwerddon.” 
Trigolion siroedd Cymru 
Yn fawrion ac yn fân, 
O dewch yn nes i wrando 
Ar air neu ddau o gân ; 
Cewch glywed genyf hanes 
Yn llon mewn geiriau llawn, 
Am fab a meich fu'n caru 
Heb gel yn gywir iawn. 
Yr oedd y ferch foneddig 
Yn berchen llawer iawn 
O aur ac arian hefyd, 
A thiroedd llydain iawn ; 
A'i glendid yn rhagori 
Ar ferched tre' a gwlad, 
A hi yn unig blentyn 
A fedda'i mam a'i thad. 


Hi roes ei bryd a'i ffansi, 
A'i bwriad oll i gyd, 
Ar garu mab i ffarmwr, 
Heb fawr o bethau'r byd ; 
Gwrthododd hi arglwyddi, 
Marchogion teg eu gwawr, 
Gan dd'weyd mai “ gwell yw cariad 
Na chyfoeth'r India fawr.” 








'Nol iddynt hwy gydsynio 
riodi trwy fawr serch, 
Aeth rhywrai'n glau a'r newydd 
At dad a mam y ferch, 
A'r Sguire pan y clywodd 
A neidiodd ar ei draed, 
Fel un o'r dynion ffola” 
Fu 'rioed o fewn y wlad. 

Danfonodd am gwnstabliaid 
I ddal y feinir lon, 

Yn fuan gorfu iddi 
Ymddangos ger ei fron ; 

Fe dd'wedai mynai'i danfon 
I ffwrdd i'r gwledydd pell, 

Os na wnai wrando gynghor, 
A. matchio 'n llawer gwell. 









Pe b'ai chwi yn fy anfon 
I ffwrdd yn mhell o dir, 
Neu 'ngosod mewn tywyllwch 
Dan gloion dewrion dur, 
Ca'ech weled yn y diwedd 
Na fyddai 'ch gwaith ond ffol, 
Mi gymra'm tynu'n ddarnau 
Cyn tynai 'ngeirìau'n ol, 
Hi ga'dd ei rhoi dan gloion 
Dros bedwar mis-ar-ddez, 
A'i chadw mewn tywyllwch 
Heb fawr o chwareu teg; 
Er cymaint boenwyd arni, 
Heb neb i wrando'i chwyn, 
Yr oedd hi'n foddlon marw 
Dan gloion er ei fwyn. 


Dywedai 'i thad os matchai 
A'r Marchog teg ei wawr, 
Oedd berchen tai a thiroedd, 
Ac aur ac arian mawr, 
Ca'i rhyddid i dd'od allan, 
A pharch a chlod yn siwr, 
On'de ca'i chadw yno 
â byw ar fara a dwr. 
Pe bawn i'n cael fy newis 
O'r bonedd yn mhob lle, 
Ni chym'rwn neb wy'n 'nabod 
Yn briod ond efe ; 
Fy anwyl dad rho'wch rhyddid 
I mi gael dyfod ma's, 
Does dim sydd well na chariad 
Âr wyneb daear lâs, 

Mi'ch cadwaf mewn tywyllwch 
Tra paro'm dyddiau i, 
Heb feddu cwys o'm daear, 
Na dyfod byth i'm tŷ, 
Heb weled baul na lleuad, 
Na llewyrch mewn un lle, 
Oni wnewch chwi roddi ffarwel 
Dros byth i'w gwmni e' 
'Dwy'n ceisio dim un fodfedd 
O'ch taî na'ch tiroedd chwi; 
'Rwy'n foddlon myn'd heb ddima! 
I ffordd oddiwrth eich tŷ— 
x well genyf hela'm “Hving 
Trwy'r wlad o le i le, 
Na chael meddianau'r deyrnas 
A cholli 'i gwmni fe, 


A'r mab mhen pedair blynedd 
Ddyfeisiai'r ffordd mewn brâd 

I weithio coffin newydd, 
Fel galla'i dwyllo'i thad; 

A'r cwmni aeth i gladdu 
Y coffin hardd ei wedd, 

Gan ddweyd, “ Mae Billy Williams 
Yn gorwedd yn ei fedd.” 

Pan glywai 'i thad roi Billy 
I orwedd yn y pridd, 

Estynai'r agoriadau 
Er cael y ferch yn rhydd, 

Gan ddweyd, “ Mi fyna'ch matchio 
A'r Sguire teg ei bryd, 

Yr hwn a all eich cadw 


Fel duwies hardd o hyd.” 
Os rhow'd y giân eì ddwyrndd 
I orwedd yn y pridd, 
Er mwyn y mab mi rodiaf 
A'm dwylaw bach yn rhydd, 
Ac nid oes i mi obaith 
Cael gwel'd ei wyneb mwy— 
'O gariad darfu iddo 
Ddyoddef marwol glwy”. 

Y'mhen y tri diwrnod 
Cyfarfu'r mab a'r ferch— 
Y seren fwyn garedig 
Oedd wedi tynu ei serch ; 
Cofleidiai a chusanai 
Y gangen deg o bryd,— 
P'le gwelwn ddau mor ffyddlon 
Yn caru o fewn y byd. 


Gwell oedd gan Hannah Johnson 
Gael gwel'd ei wyneb-pryd, 
Na buasai'n cael meddianu 
Y ddaear hon i gyd: 
A'r dagrau o lawenydd 
Yn ffrydio 'i dwyrudd fwyn, 
Ymunodd â'i hanwylyd 
I hyfryd fyw'n ddigwyn. 
A'r Sguire, pan y clywodd 
I'r rhai'n priodi eu dau, 
Dechreuodd rwygo'i ddillad 
Heb wybod beth a wnai: 
O falais at ei blentyn 
Fe dd'rysodd sens y dyn, 
A chym'rodd ddôs o wenwyn 
Nes iddo ladd ei hun. 


Gwell fuasai iddo syrthio 
O flaen yr orsedd gref, 
A llefain am faddeuant 
Ar Awdwr dae'r a nef; 
'Roedd yntau'n gwrando'r gelyn 
Nes marw trwy fawr boen, 
A'i enaid ga'dd ro'i cyfrif 
O flaen yr addfwyn Oen. 
Cymerwch chwithau rybudd 
Pob un sy'n gwrando'r gân, 
Am beidio rhwystro cariad 
Byth mwy i fyn'd y'mlaen, 
Gan nad oes dim ond angeu 
I'w gael o fewn y byd, 
All rwystro dau fo'n caru 


Yn ffyddlon fyn'd y'nghyd. 

